Un tânăr de 20 de ani din orașul Zlatna, care conducea un autoturism pe DN 74, a fost testat pozitiv pentru substanțe psihoactive, de polițiștii Postului de Poliție Meteș.
Potrivit IPJ Alba, la data de 29 februarie 2024, în jurul orei 20:00, polițiștii Postului de Poliție Meteș au oprit, pentru control, pe DN 74, pe raza localității Poiana Ampoiului, un autoturism condus de un tânăr de 20 de ani, din Zlatna, județul Alba.
În urma testării conducătorului auto, cu aparatul din dotare, au reieșit indicii cu privire la posibila prezență a substanțelor psihoactive. Menționăm că aceasta nu reprezintă probă în cadrul dosarului penal, persoana fiind condusă la o unitate medicală, pentru recoltarea de probe biologice, în vederea stabilirii cu exactitate a consumului unor substanțe interzise.
Cercetările sunt continuate sub aspectul săvârșirii infracțiunii de conducere sub influența alcoolului sau a altor substanțe.
Urmăriți Alba24.ro și pe Google News
Dacă ți-a plăcut articolul: